CELEX: 32007D0399
Language: et
Date: 2007-06-11 00:00:00
Title: 2007/399/EÜ: Komisjoni otsus, 11. juuni 2007 , millega muudetakse otsust 93/52/EMÜ seoses Rumeenia kuulutamisega ametlikult brutselloosivabaks, ja otsust 2003/467/EÜ seoses Sloveenia kuulutamisega ametlikult veiste brutselloosist vabaks (teatavaks tehtud numbri K(2007) 2400 all)   (EMPs kohaldatav tekst)

12.6.2007   
            
            
               ET
            
            
               Euroopa Liidu Teataja
            
            
               L 150/11
            
         
      KOMISJONI OTSUS,
   11. juuni 2007,
   millega muudetakse otsust 93/52/EMÜ seoses Rumeenia kuulutamisega ametlikult brutselloosivabaks, ja otsust 2003/467/EÜ seoses Sloveenia kuulutamisega ametlikult veiste brutselloosist vabaks
   (teatavaks tehtud numbri K(2007) 2400 all)
   (EMPs kohaldatav tekst)
   (2007/399/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesiseste veiste ja sigadega kauplemist mõjutavate loomatervishoiu probleemide kohta, (1) eelkõige selle A lisa II jao artiklit 7,
   võttes arvesse nõukogu 28. jaanuari 1991. aasta direktiivi loomatervishoiu kohta ühendusesiseses lamba- ja kitsekaubanduses, (2) eelkõige selle A lisa 1. peatüki II jagu,
   ning arvestades järgmist:
   
               (1)
            
            
               Komisjoni 21. detsembri 1992. aasta otsuses, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus, (3) loendatakse need liikmesriigid ja piirkonnad, mis direktiivi 91/68/EMÜ kohaselt tunnistatakse ametlikult brutselloosivabaks (B. melitensis).
            
         
               (2)
            
            
               Pärast 2001. aasta veterinaarinspektsiooni kontrollkäiku leiti, et Rumeenia vastab direktiivi 91/68/EMÜ A lisa 1. peatüki II jao punkti 1 alapunktis b sätestatud tingimustele. Seega oli Rumeenia komisjoni 3. märtsi 1997. aasta otsuse 97/232/EÜ (milles koostatakse nende kolmandate riikide loetelu, kust liikmesriigid lubavad importida lambaid ja kitsi) (4) kohaselt loetletud kolmanda riigina, mis on tunnistatud ametlikult brutselloosivabaks (B. melitensis).
            
         
               (3)
            
            
               Pärast nimetatud tunnustust on Rumeenia kohustunud lisaks täitma tingimusi, mis on sätestatud direktiivi 91/68/EMÜ A lisa 1. peatüki II jao punktis 2, et säilitada ametlikult vaba staatust.
            
         
               (4)
            
            
               Kogu territooriumi osas on Rumeenia esitanud nüüd komisjonile dokumentatsiooni, milles veel kord kinnitatakse direktiivi 91/68/EMÜ A lisa 1. peatüki II jao punkti 1 alapunktis b sätestatud tingimustele vastamist ja tõestatakse jätkuvat vastavust direktiivi 91/68/EMÜ A lisa 1. peatüki II jao punktis 2 sätestatud tingimustele seoses ametlikult vaba staatuse säilitamisega.
            
         
               (5)
            
            
               Rumeenia tuleks seepärast lamba- või kitsemajandite osas tunnistada ametlikult brutselloosivabaks (B. melitensis).
            
         
               (6)
            
            
               Direktiivis 64/432/EMÜ sätestatakse, et kõnealuses direktiivis ette nähtud teatavate tingimuste täitmise korral võib liikmesriikide või nende osade või piirkondade veisekarjad kuulutada ametlikult vabaks tuberkuloosist, brutselloosist ja veiste ensootilisest leukoosist.
            
         
               (7)
            
            
               Liikmesriikide nende piirkondade loetelu, mis kuulutati vabaks veiste tuberkuloosist, veiste brutselloosist ja veiste ensootilisest leukoosist, on sätestatud komisjoni 23. juuni 2003. aasta otsuses 2003/467/EÜ, millega kehtestatakse teatavate liikmesriikide ja nende piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega. (5)
               
            
         
               (8)
            
            
               Sloveenia on esitanud komisjonile dokumentatsiooni, milles kinnitatakse vastavust direktiivis 64/432/EMÜ sätestatud asjakohastele tingimustele kogu territooriumi osas, et liikmesriigi võiks kuulutada ametlikult brutselloosivabaks liikmesriigiks.
            
         
               (9)
            
            
               Pärast Sloveenia esitatud dokumentatsiooni hindamist tuleks nimetatud liikmesriik kogu territooriumi osas kuulutada ametlikult brutselloosivabaks liikmesriigiks seoses veistega.
            
         
               (10)
            
            
               Otsuseid 93/52/EMÜ ja 2003/467/EÜ tuleks seega vastavalt muuta.
            
         
               (11)
            
            
               Käesoleva otsusega ette nähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 93/52/EMÜ I lisa asendatakse käesoleva otsuse I lisas esitatud tekstiga.
   Artikkel 2
   Otsuse 2003/467/EÜ II lisa 1. peatükk asendatakse käesoleva otsuse II lisas esitatud tekstiga.
   Artikkel 3
   Käesolevat otsust kohaldatakse alates kolmandast päevast pärast selle avaldamist Euroopa Liidu Teatajas.
   Artikkel 4
   Käesolev otsus on adresseeritud liikmeriikidele.
   
      Brüssel, 11. juuni 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT 121, 29.7.1964, lk 1977/64. Direktiivi on viimati muudetud direktiiviga 2006/104/EÜ (ELT L 363, 20.12.2006, lk 352).
   
      (2)  EÜT L 46, 19.2.1991, lk 19. Direktiivi on viimati muudetud direktiiviga 2006/104/EÜ.
   
      (3)  EÜT L 13, 21.1.1993, lk 14. Otsust on viimati muudetud otsusega 2006/169/EÜ (ELT L 57, 28.2.2006, lk 35).
   
      (4)  EÜT L 93, 8.4.1997, lk 43. Otsus on tunnistatud kehtetuks otsusega 2004/212/EÜ (ELT L 73, 11.3.2004, lk 11).
   
      (5)  ELT L 156, 25.6.2003, lk 74. Otsust on viimati muudetud otsusega 2007/174/EÜ (ELT L 80, 21.3.2007, lk 11).
   
      I LISA
      
         
            „I LISA
            LIIKMESRIIGID
            
                        ISO kood
                     
                     
                        Liikmesriik
                     
                  
                        BE
                     
                     
                        Belgia
                     
                  
                        CZ
                     
                     
                        Tšehhi Vabariik
                     
                  
                        DK
                     
                     
                        Taani
                     
                  
                        DE
                     
                     
                        Saksamaa
                     
                  
                        IE
                     
                     
                        Iirimaa
                     
                  
                        LU
                     
                     
                        Luksemburg
                     
                  
                        HU
                     
                     
                        Ungari
                     
                  
                        NL
                     
                     
                        Madalmaad
                     
                  
                        AT
                     
                     
                        Austria
                     
                  
                        PL
                     
                     
                        Poola
                     
                  
                        RO
                     
                     
                        Rumeenia
                     
                  
                        SI
                     
                     
                        Sloveenia
                     
                  
                        SK
                     
                     
                        Slovakkia
                     
                  
                        FI
                     
                     
                        Soome
                     
                  
                        SE
                     
                     
                        Rootsi
                     
                  
                        UK
                     
                     
                        Ühendkuningriik”
                     
                  
      
   
   
      II LISA
      
         „1.   PEATÜKK
         Ametlikult brutselloosivabad liikmesriigid
         
                     ISO kood
                  
                  
                     Liikmesriik
                  
               
                     BE
                  
                  
                     Belgia
                  
               
                     CZ
                  
                  
                     Tšehhi Vabariik
                  
               
                     DK
                  
                  
                     Taani
                  
               
                     DE
                  
                  
                     Saksamaa
                  
               
                     FR
                  
                  
                     Prantsusmaa
                  
               
                     LU
                  
                  
                     Luksemburg
                  
               
                     NL
                  
                  
                     Madalmaad
                  
               
                     AT
                  
                  
                     Austria
                  
               
                     SI
                  
                  
                     Sloveenia
                  
               
                     SK
                  
                  
                     Slovakkia
                  
               
                     FI
                  
                  
                     Soome
                  
               
                     SE
                  
                  
                     Rootsi”